Ջոնաթան Ռիս Մայերս

Ջոնաթան Ռիս Մայերս (, ծնված Ջոնաթան Մայքլ Ֆրենսիս Օ՚Կիֆ (), ), իռլանդացի կինոդերասան։ «Ոսկե Գլոբուս» մրցանակի դափնեկիր։

Կենսագրություն 
Ջոնաթան Մայքլ Ֆրենսիս Օ՚Կիֆը լույս աշխարհ է եկել 1977 թվականի հուլիսի 27-ին Դուբլինում, Իռլանդիա, Ջոն Օ՚Կիֆի և Մերի Ջերալդինի (աղջկական Մայերս) ընտանիքում։ 1978 թվականին ընտանիքը տեղափոխվում է Կորկ կոմսություն։ Երկու տարի անց հայրը լքում է ընտանիքը և Ջոնաթանին և նրա երեք կրտսեր եղբայրներին (Ջեյմի, Ալան և Պոլ) թողնում է մոր խնամքի տակ։ Մայրը մեծացնում է Ջոնաթանին և Ալանին, իսկ մյուս երկու եղբայրները ուղևորվում են բնակվելու տատիկի մոտ։ Ապագա դերասանի մանկությունը ուղեկցվում է տնից մշտական փախուստներով և դպրոցից վտարումով, որտեղից նրան վերջնականապես վտարում են տասնվեց տարեկան հասակում։ Այդ նշանակալի իրադարձությունից քիչ անց Ջոնաթանին հրավիրում են առաջին ունկնդրման` «Կոճակների պատերազմ» նախագծում, չնայած նրան դերը ստանալ չի հաջողվում։ Սակայն արդեն հաջորդ քասթինգը հաջողությամբ է ավարտվում և Ջոնաթանը մասնակցություն է ունենում հեռուստատեսային գովազդի նկարահանմանը, իսկ որոշ ժամանակ անց տեղի է ունենում նրա կինոնորամուտը՝ փաքրիկ դեր «Անանուն սեր» (1994) ֆիլմում։ Սկսելով նկարահանվել, դերասանը վերցնում է Ռիս Մայերս կեղծանունը, ի պատիվ մոր։

1995 թվականին մեկնարկում է «Ֆինբարի անհետացումը» նախագիծը, որում Ջոնաթան Ռիս Մայերսին հասնում է գլխավոր դերը։ Նկարահանումների զգալի մասը անց է կացվում Լապլանդիայում, անժամանակ սկսված հալեցումը ֆիլմի ստեղծողներին ստիպում է նրա վրա աշխատանքները հետաձգել կես ամսով։ Այդ վեց ամսվա ընթացքում Ռիս Մայերսը հասցնում է խաղալ երկու ֆիլմում։ Ականավոր իռլանդացի կիոռեժիսոր Նիլ Ջորղանի «Մայքլ Քոլինզ» պատմական դրամայում նա կատարում է երիատգսարդ մարդասպանի դերը։ Տասնութամյա դերասանի հետ հանդիպման մասին իր հուշագրություններում ջորդանը նշում է նրա նմանությունը երիտասարդ Թոմ Քրուզի հետ և, գլխավորը, նրա անկասկածելի տաղանդը։ Այնուհետև Ռիս Մայերսը ուղևորվում է Մադրիդ, կատակերգական «Մարդասպան լեզու» ֆիլմի նկարահանումների համար, այդ կինոնկարից նրա մոտ ոչ շատ հաճելի հիշողություններ են մնում՝ նկարահանումների ութ շաբաթվա ընթացքում նրան չի լքում միայնության զգացումը։ Վերջապես, Ռիս Մայերսին ետ են կանչում Իռլանդիա, «Ֆինբարի անհետացումը» ֆիլմի նկարահանումներն ավարտելու նպատակով, բազմաչարչար ֆիլմը էկրան է բարձրանում 1996 թվականի նոյեմբերին։ Մինչ 1996 թվականի վերջը Ռիս Մայերսը հասցնում է լինել Մարոկկոյում և նկարահանվել երիտասարդ Սամսոնի դերում, ավետարանական պատմություն հիման վրա նկարահանված «Սամսոն և Դալիլա» հեռուստաֆիմի երկու դրվագում։

Ջոնաթան Ռիս Մայերսը ճանաչման է արժանանում Թոդ Հեյնսի «Թավշե ոսկե ջիղ» (1998) դրամայում գլեմ-ռոքի աստղ Բրայան Սլեյդի կերպարի դերակատարումից հետո։ Դերակատարման հիմխում Ռիս Մայերսը վերցնում է Դեյվիդ Բոուիի իմիջը։ Բիսեքսուալ Սլեյդի դերը, ում խորհրդավոր մահը հետաքննում է լրագրողը (Քրիստիան Բեյլի կատարմամբ), դերասանի իմիջի մեջ մտցնում է սկանդալության որոշակի չափաբաժին՝ ամենաբաց տեսարաններում նրա չափազանց անկաշկանդ քաղալու ոճը (Էվան ՄաքԳրեգորի մասնակցությամբ) Ռիս Մայերսին երկրպագուներ է ավելացնում և Բրիտանական կինոքննադատների գիլիդիայի կողմից անվանակարգում որպես լավագույն բրիտանացի նորեկ կինոյում։

Այդ բեկումնային դերից հետո Ռիս Մայերսը փոփոխական հաջողություններով մասնակցում է մի քանի կինո- և հեռուստաբեմադրություններում, որոնցից ամենանշանակալիցը դառնում է Էնգ Լիի «Մրցարշավ սատանայի հետ» ֆիլմը։ Դերասանին լրացուցիչ հանրահայտություն բերում է նկարահանումը 2002 թվականի Մեծ Բրիտանիայի լավագույն կատակերգությունում՝ «Խաղա, ինչպես Բեքհեմը» ֆիլմում, որից հետո Ռիս Մայերսը նկարահանվում է երկու վառ հեռուստաբեմադրություններում. առաջինը՝ «Առյուծը ձմռանը», ամերիկյան հեռուստատեսության համար նկարահանված Անդրեյ Կոնչալովսկու կողմից, պարգևատրվում է «Էմմի» և «Ոսկե Գլոբուս» մրցանակներով։ Ռիս Մայերսը նրանւմ խաղում է Ֆրանսիայի երիտասարդ արքա Ֆիլիպին։ Երկրորդը՝ «Էլվիս» միմնի-սերիալը, որում դերասանը կրկին հայտնվում է ռոք-աստղի դերում։ 2005 թվականին Էլվիս Պրեսլիի դերակատարման համար Ռիս Մայերսը անվանակարգվում է «Էմմի» մրցանակի, իսկ այնուհետև «Ոսկե Գրոսուս»-ի, որն էլ արդյունքում հաղթում է։ Բացի այդ, Ռիս Մայերսը երկրորդական դեր է խաղում Օլիվեր Սթոունի «Ալեքսանդր» բլոկբաստերում։ Ֆիլմը շառաչյունով տապալվում է վարձույթում, վատ է ընդունվում ինչպես քննադատների, այնպես էլ հանդիսատեսի կողմից։

Իրական փառքը Ջոնաթան Ռիս Մայերսին գալիս է Վուդի Ալենի «Մատչ փոինթ» դրամայի էկրան բարձրանալուց հետո, 2005 թվականին։ Ֆիլմը, որը քննադատների մեծամասնության և հանդիսատեսի կողմից դիտարկվում է որպես Դոստոևսկու և Դրայզերի ժամանակակից մեկնաբանում (չնայած անձամբ Վուդի Ալենը «Ամերիկյան ողբերգության» հետ վերջինիս որևէ կապը չի բացառում), հրավիրում են 2005 թվականի Կաննի կինոփառատոնի պաշտոնական ծրագրին, ֆիլմն արժանանում է քննադատների հիացական արձագանքների և վարձույթում հավաքում է համարյա 100 միլիոն դոլլար։ Առանձին հաճոյախոսությունների են արժանանում նաև գլխավոր դերակատարները՝ Սքարլեթ Յոհանսոնը և Ռիս Մայերսը։ Քրիս Ուիլտոնի դերը դերասանին հանում է նոր մակարդակի։ Ժամանակի առումով վերջին նախագիծը նրա համար դառնում է մասնակցությունը «Առաքելությունն անիրագործելի է 3» ֆիլմի բարձրաբյուջե սիքվելում։

2007 թվականին Ռիս Մայերսը զբաղված էր «Ավգուստ Ռաշ» անվանումով անկախ ֆիլմի նկարատումներին, ռեժիսոր Կիրստեն Շերիդան, որին թողարկումից հետո կնքում են Չարլզ Դիքենսի «Օլիվեր Թվիստ»-ի ժամանակակից մեկնաբանում։ Ջոնաթանը խաղում է երաժիշտ Լուիս Կոնոլիին։ Նաև նկարահանվել է «Փարիզից սիրով» ֆիլմում, Ջոն Տրավոլտայի հետ միասին։

2008 թվականին սկսվում է «Թյուդորները» հեռուստասերիալի ցուցադրումը, Հենրի VIII արքայի կյանքի և կառավարման մասին, որում գլխավոր արքայական դերը բաժին է հասնում Ռիս Մայերսին։

2011 թվականի հունիսի 28-ին հիվանդանոց է ընկնում նրանից հետո, երբ ընդունում է դեղահաբերի մահացու չափաբաժին, գտնվելով Լոնդոնի իր տանը։ Դերասանին անգիտակից վիճակում գտնում են հարևանները։ Բժիշկներին հաջողվում է նրան փրկել։

2012 թվականի նոյեմբերի 15-ին Ռուսաստանում կայանում է «Սիրահարները» ֆիլմի պրեմիերան։ Այդ նույն թվականի աշնանը դերասանը մասնակցություն է ունենում «Ոսկորների քաղաքը» ֆիլմում, ըստ Կասանդրա Կլերի վեպի, որտեղ նա խաղում է Վալենտին Մորգենշտերնին։ Բացի այդ, Ռիս Մայերսը գլխավոր դեր է ստանում «Դրակուլա» հեռուստասերիալում, որի նկարահանումները անց էին կացվում 2013 թվականի փետրվարին Բուդապեշտում։

Անձնական կյանք 
2004 թվականից մինչև 2011 թվականը նա հանդիպել է Ռինա Համմերի հետ, Ռուբի Համմերի դստեր։

2012 թվականի վերջից հանդիպել է ավստրալուհի մոդել Վիկտորիա Կեոն-Կոենի հետ։

Այժմ նրա ընկերուհին է հանդիսանում Մառա Լեյնը։

Ֆիլմագրություն

Մրցանակներ և անվանակարգումներ

Ծանոթագրություններ

Աղբյուրներ 
 
 Ջոնաթան Ռիս Մայերսի ֆան-կայք  

1977 ծնունդներ
Հուլիսի 27 ծնունդներ
Իռլանդացի դերասաններ
Բրիտանացի դերասաններ
«Ոսկե գլոբուս» մրցանակի դափնեկիրներ
Բրիտանացի կինոդերասաններ